Βίκτωρ Κάβεντις, 9ος δούκας του Ντέβονσιρ

μικρογραφία|150εσ|Ο Θυρεός του Βίκτωρα Κάβεντις 9ου δούκα του Ντέβονσιρ, KG, όπως εκτίθεται στην πλάκα του Τάγματος της Περικνημίδας στο παρεκκλήσιο του Αγίου Γεωργίου στο Γουίνδσορ.

Ο **Βίκτωρ Κρίστιαν Γουίλιαμ Κάβεντις, 9ος δούκας του Ντέβονσιρ** , αγγλ.: *Victor Christian William Cavendish, 9th Duke of Devonshire* (31 Μαΐου 1868 – 6 Μαΐου 1938), γνωστός ως Βίκτωρ Κάβεντις μέχρι το 1908, ήταν Βρετανός ευγενής και πολιτικός, που υπηρέτησε ως Γενικός Κυβερνήτης του Καναδά.

Μέλος της Οικογένειας Κάβεντις, ο Βίκτωρ Κάβεντις ήταν γιος του λόρδου Εδουάρδου Κάβεντις και ανιψιός του Σπένσερ Κάβεντις 8ου δούκα του Ντέβονσιρ. Σπούδασε στο Κολέγιο Ήτον και στο Πανεπιστήμιο του Κέιμπριτζ. Μετά το τέλος του πατέρα του το 1891 ασχολήθηκε με την πολιτική, κερδίζοντας την εκλογική περιφέρεια του πατέρα του χωρίς αντίπαλο. Διατήρησε αυτή την έδρα, μέχρι που κληρονόμησε το δουκάτο τού θείου του το 1908. Στη συνέχεια ανέλαβε τη θέση του στη Βουλή των Λόρδων, ενώ για ένα διάστημα διετέλεσε δήμαρχος του Ίστμπορν και του Τσέστερφιλντ. Κατείχε διάφορες κυβερνητικές θέσεις, τόσο πριν, όσο και μετά την άνοδό του στο αξίωμα του ευγενή. Το 1916 ο βασιλιάς Γεώργιος Ε΄ του Η.Β. τον διόρισε γενικό κυβερνήτη του Καναδά, κατόπιν σύστασης τού πρωθυπουργού Χ. Άσκουιθ, αντικαθιστώντας τον πρίγκιπα Αρθούρο δούκα του Κόννωτ & Στράθαρν, ως αντιβασιλιά. Κατείχε αυτή τη θέση, μέχρι που τον διαδέχθηκε ο λόρδος Μπινγκ του Βίμυ το 1921. Ο διορισμός ήταν αρχικά αμφιλεγόμενος, αλλά μέχρι την επιστροφή του στην Αγγλία, ο δούκας είχε κερδίσει επαίνους, για τον τρόπο με τον οποίο εκτελούσε τα επίσημα καθήκοντά του.

Μετά τη θητεία του ως γενικού κυβερνήτη, ο Ντέβονσιρ επέστρεψε στην πολιτική και διπλωματική ζωή, υπηρετώντας ως Γραμματέας του Κράτους για τις Αποικίες μεταξύ 1922 και 1924, πριν αποσυρθεί στην έπαυλή του στο Ντέρμπισιρ, όπου απεβίωσε στις 6 Μαΐου 1938. Ήταν ο τελευταίος δούκας που κατείχε υπουργική θέση.

Ο δούκας του Ντέβονσιρ ήταν ο πεθερός του πρωθυπουργού του Ηνωμένου Βασιλείου Χάρολντ Μακμίλαν.

## Πρώτα χρόνια, εκπαίδευση και στρατιωτική σταδιοδρομία
Ο Κάβεντις γεννήθηκε στο Ντέβονσιρ Χάουζ, στο Μέιφαιρ του Λονδίνου,  ως ο μεγαλύτερος γιος του λόρδου Εδουάρδου Κάβεντις, ο οποίος ήταν ο ίδιος ο 3ος γιος του Γουλιέλμου 7ου δούκα του Ντέβονσιρ, και της Έμμας Λάσκελς, κόρη του Γουλιέλμου Λάσκελς και εξαδέλφη του λόρδου Εδουάρδου. Ο νεότερος αδελφός του Κάβεντις ήταν ο λόρδος Ριχάρδος Κάβεντις και οι θείοι του ήταν ο Σπένσερ Κάβεντις μαρκήσιος του Χάρτινγκτον (αργότερα 8ος δούκας του Ντέβονσιρ) και ο λόρδος Φρειδερίκος Κάβεντις.

Ο Κάβεντις σπούδασε στο Κολέγιο Ήτον πριν γίνει δεκτός στο Κολέγιο Τρίνιτυ του Κέιμπριτζ στις 30 Μαΐου 1887,  όπου υπηρέτησε ως γραμματέας της Λέσχης Πιτ.  Κατά τη διάρκεια των χρόνων του στο Κέιμπριτζ, ο Κάβεντις μυήθηκε στη Στοά του Πανεπιστημίου Ισαάκ Νεύτωνα.  Η οικογένειά του ήταν γνωστή στο Κέιμπριτζ. Ο παππούς του ήταν ο πρύτανης του Πανεπιστημίου μέχρι το 1891. Το 1874 ο Γουλιέλμος Κάβεντις, ο 7ος δούκας του Ντέβονσιρ, παρείχε τη χρηματοδότηση του Εργαστηρίου Φυσικής και Χημείας Κάβεντις στο Κέιμπριτζ. Αυτό είναι ένα από τα πιο παραγωγικά και επιδραστικά εργαστήρια στον κόσμο των φυσικών επιστημών, οδηγώντας σε πολλά βραβεία Νόμπελ τον 20ό αιώνα.  Ο Βίκτωρ αποφοίτησε το 1891 με πτυχίο Bachelor of Arts (BA).  Στη συνέχεια, σπούδασε νομική και λογιστική στο πλαίσιο της προετοιμασίας του για κυβερνητική υπηρεσία. Σπούδασε νομικά στην Αξιότιμη Εταιρεία του Εσωτερικού Ναού και λογιστικά σε ιδιωτική εταιρεία.  Υπηρέτησε επίσης μερικώς απασχολούμενος στο Ντέρμπισιρ Γιόμανρυ, στο οποίο έλαβε τον βαθμό του ανθυπολοχαγού το 1890.  Προήχθη σε ταγματάρχη τον Σεπτέμβριο του 1901  και αποστρατεύτηκε από το Γιόμανρυ το 1911. 

Ο νεότερος από τους δύο αδελφούς του, ο Ιωάννης Σπένσερ, απεβίωσε εν ενεργεία υπηρεσία στον Α΄ Παγκόσμιο Πόλεμο. 

## Οικογένεια
Στις 30 Ιουλίου 1892 ο Κάβεντις νυμφεύτηκε τη λαίδη Έβελιν Πέτυ-ΦιτςΜώρις, μεγαλύτερη κόρη του Ερρίκου Πέτυ-ΦιτςΜώρις 5ου μαρκησίου του Λάνσνταουν, αντιβασιλιά της Ινδίας και πρώην Γενικού Κυβερνήτη του Καναδά.  Το ζευγάρι απέκτησε επτά παιδιά: 

* Έδουάρδος γουλιέλμος Σπένσερ, 10ος δούκας του Ντέβονσιρ (8 Μαΐου 1895 – 26 Νοεμβρίου 1950)
* λαίδη Μωντ Λουίζα Έμμα Κάβεντις (20 Απριλίου 1896 – 30 Μαρτίου 1975), παντρεύτηκε (1) το 1917 τον Άνγκους Αλεξάντερ Μακίντος, ο οποίος απεβίωσε από ισπανική γρίπη το 1918, ενώ υπηρετούσε ως στρατιωτικός ακόλουθος στην βρετανική πρεσβεία στην Ουάσινγκτον, (2) το 1923 τον ταξίαρχο Γεώργιο Έβαν Μάικλ Μπέιλη, σκοτώθηκε εν ενεργεία το 1941. 
* λαίδη Μπλανς Αικατερίνη (2 Φεβρουαρίου 1898 – 1987).
* λαίδη Δωροθέα Έβελιν (28 Ιουλίου 1900 – 21 Μαΐου 1966), σύζυγος του Χάρολντ Μακμίλαν, μετέπειτα πρωθυπουργού του Ηνωμένου Βασιλείου και κόμη του Στόκτον.
* λαίδη Ρέιτσελ (22 Ιανουαρίου 1902 – 2 Οκτωβρίου 1977), μετέπειτα υποκόμισσα Στιούαρτ του Φίντχορν.
* λόρδος Κάρολος Αρθούρος Φραγκίσκος (29 Αυγούστου 1905 – 23 Μαρτίου 1944).
* λαίδη Άννα (20 Αυγούστου 1909 – 1981), κόμισσα του Σάντουιτς, σύζυγος του Ερρίκου Χάνλοκ, αργότερα του Χριστόφορου Χόλλαντ-Μάρτιν, και του Βίκτωρ Μόνταγκιου, όλοι βουλευτές (ο τελευταίος επίσης 10ος κόμης του Σάντουιτς).

Μέσω των τελικών γάμων των παιδιών του, ο Κάβεντις έγινε πεθερός του Ερρίκου Φίλιππου Χάνλοκ, του Χριστόφορου Χόλλαντ-Μάρτιν, του Ιακώβου Στιούαρτ 1ου υποκόμη Στιούαρτ του Φίντχορν, του πρωθυπουργού Χάρολντ Μακμίλαν, της Αντέλ Αστέρ και του Βίκτωρ Μόνταγκιου 10ου κόμη του Σάντουιτς.
[αριστερά|μικρογραφία|[Τσάτσγουορθ Χάουζ|Η Οικία Τσάτσγουορθ, την οποία κληρονόμησε ο Κάβεντις όταν κληρονόμησε στο δουκάτο του Ντέβονσιρ το 1908.]]

## Πολιτική και βιομηχανία

## Γενικός Κυβερνήτης του Καναδά
[μικρογραφία|Ένα καλωσόρισμα για τον Ντέβονσιρ στο [Μπέλβιλ (Οντάριο)|Μπέλβιλ κατά τη διάρκεια μίας από τις περιοδείες του στον Καναδά ως Γενικού Κυβερνήτη.]]

## Μετέπειτα σταδιοδρομα
μικρογραφία|150εσ|Εκκλησία του Αγίου Πέτρου, Έντενσορ. Ο τάφος του Βίκτωρα Κάβεντις 9ου δούκα του Ντέβονσιρ, KG, GCMG, GCVO, TD, PC (1868–1938).

## Τιμητικές διακρίσεις

; Διακρίσεις
*  11 December 1905 – 6 May 1938: Member of His Majesty's Most Honourable Privy Council (PC)
*  19 August 1912 – 6 May 1938: Knight Grand Cross of the Royal Victorian Order (GCVO)
*  28 July 1916 – 6 May 1938: Knight Grand Cross of the Most Distinguished Order of Saint Michael and Saint George (GCMG)
*  18 August 1916 – 27 November 1917: Knight of Grace of the Order of St John of Jerusalem (KGStJ)
** 27 November 1917 – 6 May 1938: Knight of Justice of the Order of St John of Jerusalem (KJStJ)
*  11 November 1916 – 2 August 1921: Chief Scout for Canada
*  11 November 1916 – 6 May 1938: Honorary Member of the Royal Military College of Canada Club
*  1 January 1916 – 6 May 1938: Knight Companion of the Most Noble Order of the Garter (KG)

; Μετάλλια
*  1902: King Edward VII Coronation Medal
*  1911: King George V Coronation Medal
*  1935: King George V Silver Jubilee Medal
*  1937: King George VI Coronation Medal
*  1923: Territorial Decoration

### Επίτιμες στρατιωτικές διακρίσεις
*  11 November 1916 – 2 August 1921: Colonel of the Governor General's Horse Guards
*  11 November 1916 – 2 August 1921: Colonel of the Governor General's Foot Guards
*  11 November 1916 – 2 August 1921: Colonel of the Canadian Grenadier Guards

### Τιμητικοί τίτλοι
*  1917: University of Alberta, Doctor of Laws (LLD)

### Τιμητικοί τίτλοι

; Βραβεία
* : Devonshire Cup
* : Duke of Devonshire Trophy

; Γεωγραφικές τοποθεσίες
* Δημόσιο Σχολείο Κοινότητας Ντέβονσιρ στην Οτάβα, Οντάριο

* : Devonshire Crescent, Imperial

## Δείτε επίσης
* Μνημείο Bell
* Δούκας του Ντέβονσαι

## Αναφορές

## Εξωτερικοί σύνδεσμοι

* 
* Website of the Governor General of Canada entry for Duke of Devonshire
* "Archival material relating to Victor Cavendish, 9th Duke of Devonshire". UK National Archives.

Κατηγορία:Βρετανοί ελευθεροτέκτονες
Βικτωρ
Κατηγορία:Τάγμα της Περικνημίδας
Κατηγορία:Γενικοί Κυβερνήτες του Καναδά